| Antofagasta |
| --- |
| Horisonten til AntofagastaHorisonten til Antofagasta |
| 

|  |
| --- |
| Byvåpenet til Antofagasta |
| **Byvåpenet til Antofagasta** |

 |
| Styresmakter |
| LandRegion | ChileAntofagasta-regionen |
| Geografi |
| Flatevidd | 30 718 km² |
| Innbyggjarar | 361 873 (2017) |
| Diverse anna |
| **Nettstad:** www.municipalidadantofagasta.cl/ |
| Plassering |
| Plassering av kommunen innanfor Antofagasta-regionenPlassering av kommunen innanfor Antofagasta-regionenPlassering av kommunen innanfor Antofagasta-regionen |

**Antofagasta** er ein hamneby og kommune, han er den byen i *Norte Grande* naturlege region i Chile med størst folkesetnad, og er hovudstaden i Antofagasta-regionen. Han er den sjette mest folkerike byen i landet og den mest folkerike kommunen utanfor Santiago metropol-regionen med 361 873 innbyggjarar, sjølv om han berre representerer 2,1 % av den totale folkesetnaden i landet. Utnytting av mineral i området er vektig for næringslivet i Antofagasta, sidan 70-talet har ein sett vedvarande vekst knytt til bygg, handel og hotelldrift, og i byutvikling generelt.

Antofagasta blir rekna som byen med høgast inntekt per innbyggjar i Chile, tilsvarande 37 000 USD årleg. Utviklinga kjem av hamne- og industriaktivitetar knytt til gruvedrifta som går føre seg i området. Han er rekna som byen med høgaste bustadprisar i landet.

Antofagasta var vertskap for Copa América i 2015. Andre nasjonale og regionale konkurransar blir også arrangerte i byen, der fotball er sporten som tiltrekkjer seg mest publikum.

Det behagelege klimaet gjer byen til eit reisemål. Turistmåla inkluderer varehus, det historiske distriktet Antofagasta, strender og hamneområde, *Mano del Desierto*-skulpturen (handa i sanda) i Atacama og eit sølvstøyperi.

Stadnamnet
----------

Det finst ei rekkje teoriar for opphavet til Antofagasta-stadnamnet, og det er inga semje om dette. Sannsynlegvis er Antofagasta eit samansett ord som kjem frå det utdøydde språket sørleg cacán: *anto* (eller *hattun*, som betyr 'stor'), *faya* (eller *haya* 'salt') og *gasta* ('by'), og vil komme til å bety 'folk i Salar Grande'. Det kan også vere eit samansett ord frå quechua: *anta* 'kopar' og *pakay* 'å skjule', 'løynt kopar'.

Det har blitt sagt at namnet Antofagasta kjem etter ei avgjerd av president Mariano Melgarejo i Bolivia, som rundt år 1870 gav nytt namn til byen til ære for ein ranch han eigde i Antofagasta de la Sierra.

Folk frå Antofagasta vert kalla *antofagastina* eller *antofagastino*.

Geografi
--------

Kommunen har kystlinje mot Stillehavet i vest og i aust grensar han mot Salta-provinsen i Argentina. Byområdet Antofagasta dukkar brått opp i ørkenlandskapet og ligg på kystslettene, sør for Mejillones-halvøya og nord for Cerro Coloso. Steinbukken sin vendekrins fell saman i den nordlege delen av byen, utanfor bykjernen, der Andrés Sabella Gálvez nasjonale flyplass ligg. Av denne grunn, vart den monumentale skulpturen, *Hito al Trópico de Capricornio* (steinbukken sin vendekrins), innvigd der i desember 2000.

Det finst lite vegetasjon innanfor kommunegrensene fordi dette er ein del av Atacama-ørkenen, den tørraste i verda.

Økonomi
-------

Antofagasta blir rekna som byen i Chile med høgste bu- og levekostnadar saman med Santiago og Punta Arenas. I tillegg har folk der høgast kjøpekraft og tener meir enn gjennomsnittet i landet på grunn av hegemoniet gruvedrifta. Trass i den økonomiske krisa i 2009, har Antofagasta lågare arbeidsløyse enn resten av Chile.

Historisk sett har både regionen og kommunen hatt ein økonomi basert i mindre grad på industriell produksjon og i større grad på utnytting av mineralar, særleg kopar. I dei første åra var leitinga etter mineral og spesielt koparførekomstar prioritert. På 1800-talet kom oppdaginga av salpeterførekomstar og deira store verdsomspennande verdi på den tida. Fram mot 1920-talet, var nitrat i naturleg tilstand den vektigaste eksportartikkelen frå Chile. Salpetergruvedrift fall kraftig med oppdaginga av Haber-Bosch-prosessen i Tyskland, og kopar vart framståande frå midten av 1900-talet. Etter fallet i nitratindustrien, som vart utløyst av oppdaginga av syntetisk nitrat, gjekk Chile inn i ein djup økonomisk depresjon som påverka landet i fleire tiår. For tida har kopar vorte det viktigaste mineralet i landet. Per 2022 er 54 % av gruveproduksjonen i Chile vunnen ut i Antofagasta-regionen, og det representerer 16 % av koparproduksjonen i verda. Andre mineral av interesse er litium, jod, borat, sølvgruvedrift og gull i mykje mindre grad.

Kjelder
-------

* *Denne artikkelen bygger på «Antofagasta» frå Wikipedia på spansk, den 19. januar 2023*

Referanar

1. ↑  «Plantilla Censo 2017». Henta 19. januar 2023.
2. ↑  Economía y Negocios (red.). «PIB per cápita de Antofagasta se asemeja al de Reino Unido, y el de La Araucanía, al de Ecuador». Henta 19. januar 2023.
3. ↑  «Concón y Antofagasta lideran ranking de las comunas más caras para acceder a viviendas». Bio Bio.
4. ↑  «Santiago continúa siendo la ciudad más cara de Chile».
5. ↑  Karen P. Müller Turina. «Provincia de Antofagasta: Toponimia». Henta 19. januar 2023.
6. ↑  «Antofagasta (1845-2006) - Memoria Chilena». Henta 19. januar 2023.
7. ↑  «Gentilicios de Chile». Henta 19. januar 2023.
8. ↑  «Atacama» i *Store norske leksikon*, snl.no.
9. ↑  Cost of Living in Chile, henta 19. januar 2023
10. ↑  Marianela Jarroud, Inter Press Service, 19. september 2015 Antofagasta Mining Region Reflects Chile’s Inequality, henta 19. januar
11. ↑  Encyclopedia.com Nitrate Industry, henta 19. januar 2023
12. ↑  Lüders, R. & Wagner, G. (2003). Nitrate export collapse and the Great Depression: Trigger or chance? Cuadernos de economía, 40(121), 796-802,
13. ↑  Exponor Chile 2022 Brosjyre for Internasjonal teknologiutstilling, gruvedrift og energi, henta 19. januar 2023

Bakgrunnsstoff
--------------

 Commons har multimedium som gjeld: **Antofagasta**

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |